**ขอเชิญเข้าร่วมประกวดออกแบบตราสัญลักษณ์ (Logo)
เนื่องในโอกาสครบรอบ 65 ปี การสถาปนาความสัมพันธ์ทางการทูตไทย-สาธารณรัฐเกาหลี**

        สถานเอกอัครราชทูต ณ กรุงโซล และสถานเอกอัครราชทูตสาธารณรัฐเกาหลีประจำประเทศไทย
ขอเชิญผู้สนใจเข้าร่วมการประกวดออกแบบตราสัญลักษณ์ (Logo) เนื่องในโอกาสครบรอบ 65 ปี การสถาปนาความสัมพันธ์ทางการทูตระหว่างประเทศไทยกับสาธารณรัฐเกาหลี เพื่อใช้สำหรับการจัดกิจกรรมและโครงการ
เฉลิมฉลองโอกาสดังกล่าว

**หัวข้อผลงาน**

“65 years of Kingdom of Thailand - Republic of Korea Diplomatic Relations”

**ผู้มีสิทธิ์ส่งผลงานเข้าประกวด**

ประชาชนทั่วไป สัญชาติไทยหรือเกาหลีใต้ อายุ 15-30 ปี (ยกเว้นเจ้าหน้าที่ของสถานเอกอัครราชทูต ณ กรุงโซล และสถานเอกอัครราชทูตสาธารณรัฐเกาหลีประจำประเทศไทย และสมาชิกในครอบครัว)

**รางวัล**

รางวัลชนะเลิศ – บัตรโดยสารเครื่องบินไป-กลับ (กรุงเทพฯ-กรุงโซล) 2 ที่นั่ง และห้องพัก (twin) 1 ห้อง
 ในโรงแรม 4 ดาว จำนวน 3 คืน (ในกรุงเทพฯ หรือกรุงโซล ขึ้นอยู่กับถิ่นพำนักของผู้ชนะ)

รางวัลรองชนะเลิศ (1 รางวัล) – Samsung Galaxy tab S7

**การส่งผลงาน**

1. ผู้ส่งผลงานเข้าประกวดแต่ละคนสามารถส่งผลงานได้เพียง 1 ผลงาน
2. ตราสัญลักษณ์ควรสะท้อนถึงเอกลักษณ์ของไทยและสาธารณรัฐเกาหลี
3. ส่งผลงานในรูปแบบไฟล์อิเล็กทรอนิกส์ PNG หรือ JPG ที่มีความละเอียดเกิน 300 dpi และขนาดไม่เกิน 3MB พร้อมคำอธิบายสั้นๆ (ไม่เกิน 1 หน้ากระดาษ เป็นภาษาเกาหลี ไทย หรืออังกฤษ) และแบบฟอร์มใบสมัคร (รายละเอียดดังแนบ)
4. ส่งผลงานมาที่ไปรษณีย์อิเล็กทรอนิกส์ทั้ง 2 แห่ง ได้แก่ 65tharok@gmail.com และ thairoklogocontest@gmail.com โดยระบุหัวเรื่องว่า “LOGO65THROK\_ชื่อ” ภายในวันที่
20 กุมภาพันธ์ 2566
5. ผลงานที่ส่งเข้าประกวดจะต้องไม่ละเมิดทรัพย์สินทางปัญญาของผู้อื่น และไม่เคยได้รับการเผยแพร่ในที่ใดมาก่อน
6. คณะกรรมการจะคัดเลือกผลงานที่ผ่านเกณฑ์การประกวดข้างต้นจำนวนหนึ่ง ก่อนเปิดโอกาสให้สาธารณชนได้ลงคะแนนโหวตเลือกผลงานที่ชื่นชอบเพื่อคัดเลือกผู้ชนะต่อไป
7. สถานเอกอัครราชทูต ณ กรุงโซล และสถานเอกอัครราชทูตสาธารณรัฐเกาหลีประจำประเทศไทย ขอสงวนสิทธิ์
ในการขอให้ผู้ชนะปรับแก้ไขตราสัญลักษณ์ตามความเหมาะสม
8. ผู้ชนะจะมอบลิขสิทธิ์ของผลงานให้แก่สถานเอกอัครราชทูต ณ กรุงโซล และสถานเอกอัครราชทูตสาธารณรัฐเกาหลีประจำประเทศไทย

**กำหนดการส่งผลงาน**

20 มกราคม – 20 กุมภาพันธ์ 2566

**กำหนดเปิดรับการโหวดจากประชาชนทั่วไปสำหรับผลงานที่ผ่านการคัดเลือกรอบแรก**

27 กุมภาพันธ์ – 10 มีนาคม 2566

**การประกาศผล**

วันที่ 15 มีนาคม 2566

ทางเว็บไซต์และ Facebook ของสถานเอกอัครราชทูต ณ กรุงโซล และสถานเอกอัครราชทูตสาธารณรัฐเกาหลีประจำประเทศไทย

**ติดต่อสอบถาม** 65tharok@gmail.com หรือ thairoklogocontest@gmail.com